Microscopium () inggih punika salah satunggaling rasi lintang ingkang alit lan minoritas ingkang mapan wonten ing langit sisih kidul. Rasi lintang punika inggih sepisanan dipunandharaken déning Nicolas Louis de Lacaille ing abad kaping 18. Nama Microscopium punika saking basa Latin kanggé microscope. Lintang punika inggih boten daya kekiyatan lan angèl sanget dipuntingali saking sapérangan ageng belahan langit sisih lor ing laladan boten tropis.

Titikanipun 
Microscopium inggih punika kalebet rasi lintang ingkang alit ingkang dipunkiteri déning rasi lintang Capriconus ing sisih lor, piscis Austrinus lan Grus ing sisih kulon, Sagittarius ing sisih wétan, lan rasi lintang Indus ing sisih kidul. Tigang aksara ingkang dipunangge kanggé nyekak nama rasi lintang Microscopium ingkang dipunpendhet saking International Astronomical Union ing taun 1922, is 'Mic'.
Wates-watesaning ingkang resmi saking rasi lintang punika inggih dipunatur déning Eugène Delporte ing taun 1930, ingkang dipungambaraken kanthi pujud poligon sekawan pérangan. Wonten ing sistem koordinat khatulistiwa, koordinat titik minggahipun ingkang ngiteri rasi lintang punika inggih ing antawisipun  lan , kanthi koordinat deklinasi wonten ing antawisipun −27.45° lan −45.09°. Amargi magnitudo lintang ing rasi lintang punika namung gangsal, mila rasi lintang punika inggih boten saged dipuntingali kanthi mripat langsung.

Lintang-lintang 
Rasi lintang Microscopium gadhah laladan ingkang ambanipun kirang langkung 210 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Microscopium punika saged dipuntingali ing garis lintang antawisipun +45° lan-90° lan badhé katingal ingkang saé piyambak wujudipun manawi dipuntingali ing jam 9 dalu ing salebeting September.

Microscopium inggih kalebet wonten ing kulawarga rasi lintang Lacaille, sesarangen kaliyan rasi lintang Norma, Circinus, Telescopium, Sculptor, Fornax, Caelum, Horologium, Octans, Mensa, Reticulum, Pictor lan Antlia. Rasi lintang Microscopum dipunkiteri kaliyan rasi-rasi lintang sanèsipun inggih punika rasi lintang Capricornus, Sagittarius, Telescopium, Indus, Grus lan Piscis Austrinus.

Cathetan suku 

 

Rasi lintang